РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на Комисия ”Професионална квалификация и 
информационни технологии”,
проведено на 20.06.2022 г.

Днес, 20.06.2022 г. /понеделник/ се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА - отсъства 
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.	Писмо от председателя на Националното бюро за правна помощ относно осигуряване възможността Районен съд - Стара Загора да използва изцяло функционалността на Единната електронна система за правна помощ (ЕЕСПП) в качеството му на орган по чл. 25 от Закон за правна помощ (ЗПП).

Комисия „Професионална квалификация и
информационни технологии”
Р Е Ш И :

1.1.	Не възразява Районен съд – Стара Загора да се присъедини към уеб-базираната система – Единна електронна система за правна помощ на Националното бюро за правна помощ.
1.2.	Решението на комисията да се изпрати на председателя на Районен съд – Стара Загора и Председателя на Националното бюро за правна помощ.

2.	 Писмо от директора на дирекция „Международна дейност и протокол“ относно въпросник на Европейската комисия за ефективност на правосъдието на Съвета на Европа (CEPEJ) за целите на Проучване на CEPEJ в рамките на Информационното табло на ЕС в областта на правосъдието - данни за 2021 г.

Комисия „Професионална квалификация и
информационни технологии”
Р Е Ш И :

 2.1. Одобрява подготвените от експертите в дирекция „ИТСС” отговори на въпросник на Европейската комисия за ефективност на правосъдието на Съвета на Европа (CEPEJ) по въпросите от компетентност на Комисия „Професионална квалификация и информационни технологии“ към Пленума на ВСС. 
2.2. Изпраща решението на дирекция „Международна дейност и протокол” в АВСС, по компетентност.

3.	Извлечение от Комисия „Съдебна администрация“ към СК по протокол № 11/01.06.2022 г., т.9 относно искане от председателя на Окръжен съд – Ямбол за даване на съгласие за сключване на граждански договори.

Комисия „Професионална квалификация и
информационни технологии”
Р Е Ш И :

 3.1. Не възразява да бъдат сключени граждански договори за подготовка на документация и провеждане на обществена поръчка, като разходите да са за сметка на съда, по бюджета за 2022 г. 
3.2. Изпраща решението по т. 3.1 на Комисия „Бюджет и финанси" към Пленума на ВСС, по компетентност. 
3.2. Изпраща решението по т. 3.1 на Комисия „Съдебна администрация“ към СК, за сведение.

4. Проведена работна среща между представители на Висшия съдебен съвет, Софийски апелативен съд, Софийски градски съд, „Информационно обслужване“ АД, „Информационно обслужване – клон Варна“, проведена на 17 юни 2022 г. във Висшия съдебен съвет, във връзка със закриване на специализираните съдилища.

Комисия "Професионална квалификация и
информационни технологии"
РЕШИ:
4.1. Приема кратък протокол от работна среща между представители на Висшия съдебен съвет, Софийски апелативен съд, Софийски градски съд, „Информационно обслужване“ АД, „Информационно обслужване – клон Варна“, проведена на 17 юни 2022 г. във Висшия съдебен съвет.
4.2. За периода до надграждането на Единната информационна система на съдилищата с функционалности, свързани със закриването на специализираните съдилища, в системата за Апелативен специализиран наказателен съд и Специализиран наказателен съд се заключва функционалността за образуване на нови дела, но остават функционалностите за изготвяне на актове, входящи и изходящи документи, призовки, съобщения, писма и други, като наименованието на органа се променя на „Софийски апелативен съд - АСНС закрит“. Същото се отнася и за Софийски градски съд, като наименованието на органа става „Софийски градски съд - СНС закрит“. За номерацията на актове, входящи и изходящи  документи да се заложи по-голям значещ номер.
4.3. Решението по т. 2 да се внесе за разглеждане в заседание на Пленума на ВСС, което ще се проведе на 23.06. 2022 г.

Комисия „Професионална квалификация и информационни технологии“ към Пленума на ВСС предлага да вземете следното решение:

 ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

1. За периода до надграждането на Единната информационна система на съдилищата с функционалности, свързани със закриването на специализираните съдилища, в системата за Апелативен специализиран наказателен съд и Специализиран наказателен съд се заключва функционалността за образуване на нови дела, но остават функционалностите за изготвяне на актове, входящи и изходящи документи, призовки, съобщения, писма и други, като наименованието на органа се променя на „Софийски апелативен съд - АСНС закрит“. Същото се отнася и за Софийски градски съд, като наименованието на органа става „Софийски градски съд - СНС закрит“. За номерацията на актове, входящи и изходящи  документи да се заложи по-голям значещ номер.
2. Решението по т. 1 да се изпрати на „Информационно обслужване“ АД за изпълнение. 

5.	Искане от административния ръководител на Окръжен съд – Стара Загора за трансформиране на една щатна бройка „съдебен статистик“ в една щатна бройка „системен администратор”.

Комисия „Професионална квалификация и
информационни технологии”
Р Е Ш И :

 5.1. Изпраща искането от административния ръководител на Окръжен съд – Стара Загора на Комисия „Съдебна администрация" към Съдийската колегия на ВСС, по компетентност.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
				БОЯН НОВАНСКИ: /п/

ДАНИЕЛА МАРЧЕВА: /п/ 

				СВЕТЛАНА БОШНАКОВА: /п/

				СЕВДАЛИН МАВРОВ: /п/